भारत की अंडर-19 टीम दो 4 दिवसीय मैच खेलने के लिए श्रीलंका दौरे पर है। सचिन के पुत्र अर्जुन तेंदुलकर भी इस टीम का हिस्सा हैं। यशस्वी और अर्जुन तेंदुलकर बेंगलुरु स्थित नेशनल क्रिकेट एकेडमी में लगे कैंप में एक साथ ही थे और दोनों एक ही कमरे में रहते भी थे। यशस्वी जायसवाल एक बार सचिन तेंदुलकर से मिलना चाहते थे, ऐसे में अर्जुन तेंदुलकर उन्हें अपने घर बांद्रा ले गए। सचिन ने यशस्वी से उनके खेल के बारे में बातचीत की और उन्हें अहम टिप्स भी दिए। इसके बाद सचिन तेंदुलकर ने यशस्वी को अपना बल्ला गिफ्ट किया और उसपर एक खास संदेश भी लिखा।